Anton Mustonen

Anton Mustonen (16. tammikuuta 1875 Nurmes – 1. toukokuuta 1941 Helsinki) oli suomalainen baptistisaarnaaja. Mustonen toimi kiertävänä matkasaarnaajana sekä hengellisen työn johtajana Helsingissä.

Elämäkerta 
Mustonen syntyi Nurmeksessa ja muutti nuoruusvuosinaan Tampereelle. Siellä hän tuli uskoon ja liittyi 1897 Tampereen baptistiseurakuntaan. Mustonen valitiin 1899 nuorisotyönjohtajaksi ja vuonna 1905 Turun lähetysjuhlilla baptistiyhdyskunnan matkasaarnaajaksi.

Mustonen toimi matkasaarnaajana useilla vapaan kristillisyyden piirissä tuntemattomilla alueilla sekä Pietarissa, että Inkerissä.

Vuonna 1925 Mustonen muutti Helsinkiin, jossa hän aloitti hengellisen työn jonka tuloksena syntyi Tabernaakkeli Lähetys ry. Mustonen toimi yhdistyksen johtajana ja saarnaajana kuolemaansa saakka. Vuosina 1907–1921 Mustonen toimi baptistiyhdyskunnan hallituksessa.

Mustonen esiintyi viimeisen kerran juulkisesti vuoden 1940 kesäjuhlilla Tampereella.

Lähteet

Viitteet 

Baptismi Suomessa
Suomalaiset evankelistat
Vuonna 1875 syntyneet
Vuonna 1941 kuolleet